Muro de Berlín

O muro de Berlín (en alemán Berliner Mauer, dito por a propaganda d'a RDA "Muro de protección antifaixista", en alemán "Antifaschistischer Schutzwall", en atros puestos tamién dito "muro d'a vergonya") feba parti d'a muga inter-alemana en pasando por Berlín y deseparó Berlín Ueste de Berlín Este y d'a RDA entre o 13 d'agosto de 1961 y o 9 de noviembre de 1989. Ye o simbolo mas conoixito d'a Guerra Fría y d'a división d'Alemanya. A lo menos 86 personas morioron a mans d'as fuerzas de seguridat d'a RDA mientres miraban de fuyir enta l'Ueste. Atras fuents parlan d'un minimo de 238 muertos, incluyindo-ie os muertos en accident. O Muro de Berlín y a suya simbolochía ye un tema recurrent en a musica, a literatura y o cine d'a segunta mitad d'o sieglo XX. Vinclos externos Se veigan as imáchens de Commons sobre o Muro de Berlín. Información d'o Muro de Berlín.